《水龙吟》
清代·孙云凤

日斜微雨初晴，薄寒天气清明矣。重门半掩，疏帘低捲，单罗衫子。

芳草池塘，落花庭院，黄昏独自。袅纱窗篆缕，东风乍暖，栏杆外，春过二。

回首旧时游处。问年来、几番桃李。浮云一别，暮烟孤棹，晓霜征辔。

雁字无凭，秋声又起，鱼沉江水。但团圞今夜，小楼明月，照人千里。

作者简介：浙江仁和人，字碧梧。程懋庭妻，随园女弟子之一。工词，佳者绝似北宋人语。通音律，善画花卉。有《玉箫楼集》、《湘筠馆诗》等。